ฝรั่งถล่มหุ้นใหญ่
หุ้นไทยร่วงหนักกว่าตลาดเพื่อนบ้านในเอเชีย ช่วงบ่ายลงกว่า 18 จุด หลุด 1,300 จุด ปิด 1,295 จุด ลดลง 15.42 จุด
25 ต.ค. 2555

โดย...นายกระทิง&amp;หญิงฟลอร์
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพฤหัสบดีที่ 25 ต.ค. 2555
...หุ้นไทยร่วงหนักกว่าตลาดเพื่อนบ้านในเอเชีย ช่วงบ่ายลงกว่า 18 จุด หลุด 1,300 จุด ปิด 1,295 จุด ลดลง 15.42 จุด ซื้อขาย 37,958.52 ล้านบาท ต่างชาติขายหนัก 2,574 ล้านบาท
...หุ้นนำลงคงเป็นหุ้นใหญ่กลุ่มหลักๆ แบงก์ สื่อสาร และพลังงาน หุ้นปูนใหญ่ (SCC) ที่ว่าแข็งโป๊ก ยังแพ้แรงขายฝรั่ง เห็นกำไรไตรมาส 3 ออกมา 6,415 ล้านบาท แล้วก็ถึงเวลาขายของตามระเบียบ ยกเว้นหุ้นเล็กรายตัว เจ้ามือดี สตอรีเด็ด ยืนบวกไม่สะทกสะท้านตลาด
...หุ้นลีฟวิ่งแลนด์ (LL) ลากขึ้นมาออกของแถวราคา 29 สตางค์ วอลุมเท่าแมวดม แรงขายหนาแน่นตั้งแต่ 28 สตางค์ลงมา วานนี้ลูกหุ้น 310 ล้านหุ้น ที่ขายนักลงทุนเฉพาะเจาะจง (PP) 4 รายใหม่ (เสียบแทน วิชา เบ้าพิมพา) ราคา 25 สตางค์ เข้าซื้อขาย ต้องมีการขายออกมาทำกำไรกันบ้าง 
...คนตระกูล “กมลมงคลสุข” ผู้ถือหุ้นใหญ่ TMC (ที.เอ็ม.ซี. อุตสาหกรรม) สปิริตแรงกล้า เทหุ้น 159.5 ล้านหุ้น หรือ 55% ติดไซเรนพีเรียด แล้วยังเพิ่มหุ้น 15 ล้านหุ้น แช่แข็ง 3 เดือน ฝากไว้กับศูนย์รับฝาก แบบรักจริง ไม่ต้องกลัวทิ้งหุ้นวันแรกที่เข้าซื้อขาย 26 ต.ค.นี้ 
...หมอ “สมยศ อนันตประยูร” บิ๊กบอส WHA (ดับบลิวเอชเอ คอร์ปอเรชั่น) ควงที่ปรึกษาการเงินและแกนนำขายหุ้น พบนักลงทุนวันพรุ่งนี้ (26 ต.ค.) เปิดข้อมูลหมดเปลือกก่อนขายหุ้น เวลา 09.1511.00 น. ห้องประชุมชั้น 11 ตลาดหลักทรัพย์